FI
4.7.2022
Euroopan unionin virallinen lehti
C 257/37
Oikeudelliset perusteet ja pääasialliset perustelut Kantaja esittää kanteensa tueksi kolme kanneperustetta.
1) Ensimmäisen kanneperusteen mukaan neuvosto ei tarkistanut eikä voinut tarkistaa, että niitä Ukrainan viranomaisten päätöksiä, joihin se nojautui merkitessään kantajan luetteloon, annettaessa oli noudatettu hänen unionin oikeuden mukaisia perusoikeuksiaan puolustautumisoikeutta ja oikeutta tehokkaaseen oikeussuojaan.
2) Toisen kanneperusteen mukaan neuvosto teki ilmeisiä arviointivirheitä katsoessaan, että luetteloon merkitsemisen perusteet täyttyivät.
Erityisesti neuvosto hyväksyi Ukrainan viranomaisten toimittaman aineiston ilman asianmukaista tutkimista ja/tai ottamatta huomioon kantajan osoittamia virheellisyyksiä.
Neuvoston olisi pitänyt suorittaa lisätarkastuksia ja pyytää Ukrainan viranomaisilta lisää todisteita kantajan esittämien huomautusten ja hänen toimittamansa, hänen puolestaan puhuvan näytön valossa, mutta neuvoston suppeat tutkimukset eivät olleet asetettujen vaatimusten mukaisia.
Tämän vuoksi vuoden 2022 seuraamukset eivät perustu riittävän vankkaan tosiseikastoon.
3) Kolmannen kanneperusteen mukaan kantajan Euroopan unionin perusoikeuskirjan 17 artiklan 1 kohdassa suojattua omistusoikeutta on loukattu, koska rajoittavat toimenpiteet muun muassa merkitsevät tämän oikeuden perusteetonta, tarpeetonta ja suhteetonta rajoitusta, koska (i) mikään ei viittaa siihen, että katsottaisiin, että kantajan väitetysti väärinkäyttämät varat on siirretty Ukrainan ulkopuolelle; (ii) Ukrainan sisäiset toimenpiteet olisivat selvästi asianmukaisia ja riittäviä, ja (iii) rajoittavat toimenpiteet ovat nyt olleet käytössä kahdeksan vuotta, ja niistä on määrätty sellaisen oikeudenkäyntiä edeltävän tutkimuksen perusteella, joka on todellisuudessa päättynyt ja/tai ainakin täysin pysähdyksissä ja johon neuvosto ei ole nojautunut kahdesta edeltävästä vuodesta kummankaan kuluessa.
(1) (2)
EUVL 2022, L 70, s. 7.
EUVL 2022, L 70 s. 4.
Kanne 12.5.2022 – BSW – management company of ”BMC” holding v. neuvosto (Asia T-258/22) (2022/C 257/48) Oikeudenkäyntikieli: englanti Asianosaiset Kantaja: AAT Byelorussian Steel Works – management company of ”Byelorussian Metallurgical Company” holding (BSW – management company of ”BMC” holding) (Zhlobin, Valko-Venäjä) (edustaja: asianajajat N. Tuominen ja L. Engelen) Vastaaja: Euroopan unionin neuvosto
Vaatimukset Kantaja vaatii unionin yleistä tuomioistuinta — kumoamaan Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP muuttamisesta 2.3.2022 annetun neuvoston päätöksen (YUTP) 2022/356 (1) ja Valko-Venäjän tilanteen johdosta määrättävistä rajoittavista toimenpiteistä annetun asetuksen (EY) N:o 765/2006 muuttamisesta 2.3.2022 annetun neuvoston asetuksen (EU) 2022/355 (2) kokonaisuudessaan siltä osin kuin ne koskevat kantajaa, ja — velvoittamaan neuvoston korvaamaan tämän asian käsittelystä aiheutuneet oikeudenkäyntikulut.
Oikeudelliset perusteet ja pääasialliset perustelut Kanteensa tueksi kantaja vetoaa kolmeen kanneperusteeseen.
1) Ensimmäinen kanneperuste perustuu siihen, että riidanalaisissa toimenpiteissä ei ole noudatettu perusteluvelvollisuutta ja niillä loukataan oikeutta oikeudenmukaiseen oikeudenkäyntiin ja oikeutta saada tehokasta oikeussuojaa.